XIX pasaulio futbolo čempionato atranka
XIX pasaulio futbolo čempionato atrankos varžybos vyko nuo 2007 m. rugpjūčio 25 iki 2009 m. lapkričio 18 d. Užsiregistravo 204 rinktinės (rekordas), iš FIFA narių atsisakė žaisti Laosas, pavėlavo pateikti paraiškas Filipinai ir Brunėjus. Papua Naujoji Gvinėja pavėlavo su paraiška į 2007 m. Pietų Ramiojo vandenyno pirmenybes, kurios buvo užskaitomos kaip pasaulio pirmenybių atranka. Atrankos turnyro burtai ištraukti 2007 m. lapkričio 25 d. Durbane. Iš viso sužaista 848 rungtynės ir įmušti 2337 įvarčiai. Esant vienodam taškų skaičiui grupėse, aukštesnė vieta buvo skiriama geresnį įvarčių skirtumą turinčiai komandai, o ne geresnius tarpusavio rungtynių rezultatus turinčiai komandai (kaip ankstesniuose turnyruose).